Etter å ha startet ved Frederiksbergs Teater i København kom hun til Norge med ektemannen Bernhard Levy (1844–92 - sønn av tøymakermester Jacob Simon Levy (1804–53) og Clarine Gabriel (1808–73) - som hun hadde giftet seg med 28. september 1873. De var tilknyttet Olaus Olsens trupp 1880-83 med base i Stavanger. Etter et kortvarig engasjement på Dagmarteatret i København begynte ekteparet igjen å reise i Norge, nå med eget selskap, Det Levyske Theaterpersonale, frem til 1890.